Marťan (film)

Marťan () je americký sci-fi film z roku 2015 založený na rovnomennom románe od Andyho Weira. Režíroval ho Ridley Scott. V hlavnej úlohe Matt Damon stvárnil astronauta, ktorý bol mylne považovaný za mŕtveho a tak ho posádka pri núdzovom opustení planéty Mars, nechala na jej povrchu. Film opisuje jeho boj o prežitie a snahu zachrániť ho.

Producent Simon Kinberg začal pracovať na vývoji filmu po tom, čo mu v marci 2013 20th Century Fox odporučila román, ktorý Drew Goddard adaptoval do scenára a bol pripravený na réžiu. Film sa ale nepohol vpred a Scott nahradil Goddarda, čím bola schválená produkcia s Damonom v hlavnej úlohe. Natáčanie začalo v novembri 2014 a trvalo približne 70 dní. 20 scén bolo postavených v Budapešti, v jednom z najväčších ateliérov na svete. Kulisou pre natáčanie bolo použité tiež údolie Wadi Rum v Jordánsku.

Film mal premiéru 11. septembra 2015 na Toronto International Film Festival a následne 2. októbra 2015 v Spojených štátoch. Film vyšiel v 2D, 3D, IMAX 3D a 4DX. Prijal pozitívne recenzie a zárobok sa vyšplhal na 630 miliónov $, čím sa stal desiatym najlepšie zarábajúcim filmom roku 2015. Tiež obdržal niekoľko ocenení, vrátane Zlatého glóbusu za najlepší film (komédia/muzikál), sedem nominácii na Academy Award či Hugo Award for Best Dramatic Presentation. Damon vyhral Zlatý glóbus za najlepší mužský herecký výkon (komédia/muzikál) a bol nominovaný na Academy Award za najlepší mužský herecký výkon v hlavnej úlohe, Filmovú cenu BAFTA pre najlepšieho herca v hlavnej úlohe a Critic's Choice Award for Best Actor.

Obsadenie 
 Matt Damon ako Mark Watney, botanik, ktorý je súčasťou tímu Ares III a mylne považovaný za obeť silnej búrky na Marse. Watney je nútený využiť svoju vynaliezavosť a dôvtip aby mohol prežiť skôr, než bude zachránený.
 Jessica Chastain ako veliteľka Melissa Lewisová, dôstojníčka United States Navy, geologička a veliteľka misie Ares III. Fanúšička disco hudby zo 70. a 80. rokov.
 Kristen Wiig ako Annie Montroseová, riaditeľka mediálnych vzťahov pre NASA. Primárne sa zaoberá tým, ako verejnosť vníma NASA počas záchrannej misie Watneyho.
 Jeff Daniels ako Theodore „Teddy“ Sanders, riaditeľ NASA. Napriek svojim kompetenciám je proti zbytočným riskom.
 Sean Bean ako Mitch Henderson, riaditeľ misie Ares III. Jeho prioritou je blahobyt a stabilita posádky.
 Michael Peña ako Major Rick Martinez, pilot misie Ares III.
 Kate Mara ako Beth Johanssenová, prevádzkovateľka systému Ares III.
 Sebastian Stan ako Dr. Chris Beck, astronaut a letový lekár pre Ares III. Prechováva city k Johanssenovej.
 Aksel Hennie ako Dr. Alex Vogel, nemecký štátny príslušník, ktorý je navigátor a chemik Ares III.
 Chiwetel Ejiofor ako Vincent Kapoor, riaditeľ NASA misií na Mars a prvá osoba, ktorá nadviazala kontakt s Watneym. Jeho otec bol hinduista a matka baptistka.
 Mackenzie Davis ako Mindy Parková, satelitná projektantka v kontrole misie.
 Donald Glover ako Rich Purnell, Jet Propulsion Laboratory (JPL) astrodynamik, ktorý formuluje plán na záchranu Watneyho.
 Benedict Wong ako Bruce Ng, riaditeľ JPL, poverený výstavbou rakety a dôležitý člen záchrannej misie.
 Eddy Ko ako Guo Ming, vedúci vedecký pracovník v CNSA.
 Chen Shu ako Zhu Tao, zástupkyňa vedúceho vedeckého pracovníka v CNSA.
 Naomi Scott ako Ryoko.
 Nick Mohammed ako Tim Grimes.

Referecie

Zdroj

Filmy USA
Filmy z 2015
Sci-fi filmy USA
Filmy 20th Century Fox
Filmy podľa románu
Filmy režírované Ridley Scottom
Mars vo filme